Title: R E G E N E R Á C I A R A D N I Č N É H O N Á M E S T I A
Author: Vladimir Meciar
Last saved by: .
Company: h.z.d.s.

9 radových rodinných domov
Slnečná ulica, Lozorno

investor: 9 majiteľov rodinných domov
projektant: Fundátor s.r.o.
                 Miletičova 7b, 821 08 BA
tel/fax: 5556 8383 / mobil: 0905 405 031
konateľ: Ing. Kornel IMRE
realizácia: Fundátor s.r.o
2. miesto v súťaži  “Progresívne, cenovo dostupné bývanie 99”.

Ulica vytvorila spojnicu medzi športovou časťou obce, a autobusovou zasávkou.  Bude doplnená aj o obdobne ladenú rekonštrukciu budovy miestneho úradu. Tam,  kde pred výstavbou bolo len smetisko, burina a blatistá cesta, vznikla nová "pešia" zóna. Pastelové farby a detaily predzáhradok odlišujú inak rovnaké, typizované domy na Slnečnej ulici v Lozorne.
 V rámci výstavby Slnečnej ulice dokončili prepojenie inžinierskych sietí, kanalizácie a obec vybudovala novú trafostanicu.
Napriek tomu, že sa projekt v spoločnosti Fundátor vyhotovil na prelome rokov 1996/97,  s výstavbou prvého domu sa začalo v decembri 1997. Najstarší novousadlík tam býva od decembra 1998. V priebehu nasledujúcich dvanástich mesiacov dokončili zostávajúcich osem domov. Do úvahy treba vziať aj skutočnosť, že staviteľ mal investície len na začatie realizácie, a rátalo sa z účasťou jednotlivých stavebníkov. Tí zas čakali na oneskorené medziúvery od stavebnej sporiteľne.
Tri roky po vzniku projektu bola však ulica už celkom obývaná.
Na rýchlosti a cene má evidentný podiel výber materiálov /tvárnice a stropné vložky HEBEL, materiály spoločnosti BAUMIT a krytina BRAMAC/.
Stupeň svojpomoci si mohol zvoliť každý investor sám. Dodávateľ sa postaral o rovnaký vzhľad hrubých stavieb, vo vnútri potom realizoval svoje predstavy každý majiteľ sám.
Okrem priečelia majú domy spoločnú aj zámkovú dlažbu a zastavanú plochu, ktorá pri 90m2 poskytuje približne 150m2 podlahovej plochy v oboch podlažiach. Šírka záhradnej plochy alternuje podľa možností, koľko plochy sa jednotlivým majiteľom podarilo odkúpiť.
Projekt získal na výstave Progresívne cenovo dostupné bývanie ´99 ocenenie za efektívne využitie stavebného pozemku radovou zástavbou a za vyhovujúce členenie umožňujúce optimálne využite vnútorných i záhradných priestorov.

Autorská správa
Radová zástavba v obci Lozorno slúžI bytovým účelom pre deväť rodín. Výstavba sa realizovala  v malej uličke blízko centra obce. Vznikol nový uličný rad dvojpodlažných rodinných domov kompaktného charakteru.
Radový rodinný dom je prízemný s využitím podkrovia v sedlovej streche. Možno ho upraviť na dvojdom, alebo na samostatne stojaci rodinný dom. Vstupný trakt domu je zasunutý smerom do vnútra o dva metre , tak že spolu so šírkou predzáhradky /3m/, vytvára priestor na parkovanie pre dve vozidlá pred garážovou časťou. Na prízemí sa nachádza garáž, hlavný vstup so schodiskom do podkrovia, malé wc, kuchyňa a obývacia izba s východom na terasu v záhrade. Podkrovie, nočná časť domu, tvoria tri izby a kúpelňa.
Vykurovanie a výroba teplej úžitkovej vody je zabezpečené nástenným plynovým turbokotlom inštalovaným v kuchyni na severnej stene fasády. Všetky miestnosti sú prirodzene odvetrané a presvetlené.
Technológia výstavby:
· zvislé konštrukcie murované /HEBEL/
· vodorovné konštrukcie /stropy - nosníky a vložky HEBEL, schodiská - monolitické, alt. drevené samonosné/
· základové konštrukcie - pásy z prostého betónu
· strešná konštrukcia - krytina BRAMAC
· cena: 1m2 = 14 688,70,- Sk

R E G E N E R Á C I A       R A D N I Č N É H O     N Á M E S T I A
PAMIATKOVÁ  ZÓNA          –  	 S P I Š S K Á           N O V Á          V E S

a)  ZÁKLADNÉ ÚDAJE:
Názov sídla:                SPIŠSKÁ NOVÁ VES
Lokalita:	        Historické jadro
		     -  Radničné námestie
Akcia:		        Regenerácia námestia

b)  KĽÚČOVÉ ORGÁNY
     A  ORGANIZÁCIE:
Na regenerácii historického námestia sa podieľali následné orgány a organizácie
•	Investorom regenerácie námestia je Mestský úrad – Spišská Nová Ves – oddelenie výstavby, ktoré súčasne vykonávalo i priamy stavebný dozor – Ing. Jozef Gonda, Štefan Kuzma, Ing. Jozef Senetrik.
•	Koordinátorom a objednávateľom prípravných prác bolo oddelenie územného plánu MSÚ - Ing. Stanislav Susa, Ing. Ladislav Labuda
•	Predprojektovú a projektovú dokumentáciu regenerácie vypracoval kolektív autorov ateliéru A&P – architektúra a pamiatky, Bratislava – Ing. arch. Dušan Ferianc, Ing. arch. Ľubica Galiková, Ing. arch. Sonja Hájková, Ing. arch. Jara Lalková, Ing. arch. Eva Spurná v spolupráci s tímom odborných profesií.
•	Na realizácii sa podielali domáce spišskonovoveské firmy Širila, Nova, Resa a Elektromontáže Hanušovský.

c)  CHARAKTERISTIKA LOKALITY:
Historické jadro Spišskej Novej Vsi predstavuje svojou kompozičnosťou a urbanistickou skladbou typický východoslovenský, pôvodne stredoveký mestský útvar s rozsiahlým šošovkovitým trhovým námestím, ktoré svojou dĺžkou 1200 m je najväčším námestím na Slovensku.
Najstaršie osídlenie mesta dokladujú početné archeologické nálezy (5.000 – 3.000 p.n.l.). Stredovekému osídleniu bezprostredne predchádzala existencia viacerých slovanských osád. Priamo na území mesta preukázali archeologické nálezy – osadu zvanú Iglov (7. – 8. stor.), ktorej dominantou bol kostol P. Márie, stojaci na mieste snešného farského kostola.
Táto sa stala súčasťou novšej osady pomenovanej Nova Villa (Nová Ves), ktorá vznikla v 1/2 13. stor., ako osada spišských Sasov. Obe osady splynuli v jeden mestský útvar, ktorý si vydobyl rozvojom baníctva a súvisiacich remesiel významné postavenie v regióne.
Stredoveké mesto vzniklo postupnou zástavbou parciel do súvislého domoradia na oboch stranách dnešného námestia. Neskôr, v 17.-18. storočí sa mesto menilo len osnovou, respektíve prestavbou jestvujúcich domov a zahusťovaním.
Charakter zástavby sa tak po celé stáročia nemenil, jednotlivé objekty prechádzali len etapami premien skvalitňujúcich ich materiálnu stránku podľa dobových kritérií. Z uvedeného dôvodu môžeme hovoriť o stredovekej urbanistickej autenticite mesta i o zachovaní pôvodných typov stredovekého meštianskeho domu typického pre spišský región.
Z význačnej renesančnej vývojovej etapy sa zachovali predovšetkým honosné dispozície hĺbkových trojtraktov s arkádovými pavlačami. Po nevýraznej stope baroka zaznamenalo mesto výraznú stavebnú činnosť koncom 18. a najmä 19. storočí.
Klasicizmus tohto obdobia najmä v oblasti monumentálnej architektúry zanechal v obraze mesta výraznú stopu (novostavbu evanjelického kostola, radnice, priečelia domov).
Obdobie historických slohov zanechalo viacero príkladov veľmi kultivovaných priečelí, dotvárajúcich staršie realizácie nevtieravým spôsobom.
Po prelome storočí bol priestor námestia obohatený pozoruhodnou secesnou stavbou – mestskej Reduty.
Spišská Nová Ves si do dnešných čias zachovala v  podstatnej miere svoj historický pôdorys. Najvýznamnejším priestorom je jeho historické námestie s exponovaným vnútorným priestorom s  významnými monumentálnymi solitérnymi stavbami (Farský kostol, Evanjelický kostol, Mestská radnica, Školská budova, Reduta, pamätník SNP).
Historické jadro Spišskej Novej Vsi je typickým príkladom zachovalej historickej urbanistickej štruktúry so všetkými znakmi slohových premien, prejavom vrstvenia kultúrnych hodnôt.
Na základe svojich urbanistických, architektonických i historických hodnôt bolo vyhlásené  za chránenú historickú štruktúru v zmysle zákona č. 27/87 Zb. SNR o pamiatkovej starostlivosti za PAMIATKOVÚ ZÓNU - Vyhláškou Okresného úradu v Spišskej Novej Vsi č.1/1992 z 20. Januára 1992.

d)  PRIESTOR NÁMESTIA A JEHO 
     PREMENY:
Spišskonovoveské námestie je typickým východoslovenským šošovkovitým námestím so zástavbou domov pozdĺž hlavnej osi t. j. dopravnej tepny s rozšírením v centrálnej polohe a lokalizáciou najvýznamnejších soliterov. Takýmto bol v stredoveku ohradený farský kostol. Postupným zahusťovaním vznikla kompaktná zástavba Letnej i Zimnej ulice. Kým zástavba meštianskych domov zostáva v priebehu storočí takmer v nezmenenej podobe, (uličná čiara, parcelácia, výškové zónovanie). Stred námestia sa postupne popri svojej trhovej funkcii dopĺňal o ďalšie významné solitery podmienené potrebami mesta.
Významným zásahom do vnútorného obrazu mesta bolo založenie parku v 2 1/2 19. storočia, v centre námestia, ako i výsadba aleje pozdĺž komunikácie na Letnej ulici v duchu súdobých názorov.

e)  STAV LOKALITY PRED
     REALIZÁCIOU:
Námestie pred obnovou napriek nevyhovujúcemu stavebno-technickému stavu objektov i komunikácií si zachovalo svoju vysoko atraktívnu funkciu celomestského i regionálneho centra, ako i centra turistického ruchu I.kategórie – pre CHKO – Slovenský raj.
Vyrovnaná zástavba dvojpodlažných meštianskych domov na pôvodnej historickej parcelácii obklopujúca rozsiahle šošovkovité námestie s centrálne umiestnenými solitérmi kultúrno-spoločenského významu vytvára neopakovateľnú atmosféru umocnenú gradáciou výškových a priestorových dominant.
Pôsobivosť námestia bola značne narušená utilitárnymi zásahmi vyvolanými intenzívnou dopravou štátnej cesty Poprad – Košice. Námestie bolo funkčne rozpadnuté na tzv. Letný riadok s intenzívnou dopravou a priľahlými parkovislami a na Zimný riadok s taktiež intenzívnou dopravou. Prehustená sadovnícka úprava a náletová zeleň parku s nedostatočnou údržbou vytvorila predpoklad rozpadu námestia na dve samostatné domoradia a park. 
Dlhodobé zanedbávanie údržby všetkých priestorov i objektov sa prejavilo v dezolátnom stave chodníkov, parkovísk i vozoviek. Tieto sa vyznačovali rôznorodosťou materiálov, množstvom rozkopávok, neestetickými prvkami malej architektúry a množstvom provizórnych predajných stánkov.
V konečnom dôsledku námestie v takomto stave nemohlo dostatočne plniť požiadavky centra tohto významného regiónu s výrazným reprezentačným charakterom pre cestovný ruch, pre ktoré malo všetky predpoklady.

f)  CHRONOLÓGIA REALIZÁCIE:
Základnú koncepciu regenerácie námestia stanovil schválený REGULAČNÝ PLÁN vypracovaný ateliérom A&P – ARCHITEKTÚRA  A PAMIATKY, BRATISLAVA  v roku 1994. Tento dokument bezprostredne nadviazal na vyhlásenie historického jadra v  Spišskej Novej Vsi za PAMIATKOVÚ ZÓNU, ako i Zásady pamiatkovej starostlivosti pre PZ. Bol spracovaný na základe podrobných prieskumov a rozborov najmä a ohľadom na ochranu kultúrno-historických hodnôt lokality a zachovanie genia loci tohto charakteristického východoslovenského sídla. Prioritou naplnenia zámerov regulačného plánu bola podrobná pasportizácia najvýznamnejšieho priestoru mesta t.j. Radničného námestia a spracovanie plánu jeho regenerácie.
Regenerácia námestia chápaná v celej šírke svojej problematiky t. j. ako obnova všetkých objektov rekonštrukcie inžinierskych sietí, zmena kategorizácie dopravnej siete, vytýčenie pešej zóny tzv. korza, regenerácia a rekultivácia parku, terénne úpravy, vydláždenie všetkých komunikácií, osadenie prvkov malej architektúry, informačného systému a primeraného osvetlenia.
Vzhľadom na rozľahlosť námestia bola určená postupnosť regenerácie následovne:
I.etapa 	- Pamiatková obnova Mestskej radnice a jej
                okolia
II.etapa	- Priečne prepojenie Letnej a Zimnej ulice
     	  Obnova mestského korza na Letnej ulici
III.etapa - Regenerácia Zimnej ulice a západnej časti  
                 parku
IV.etapa	- Úprava okolia farského kostola a 
                 prezentácia archeologických nálezov jeho 
                 ohradenia
V.etapa	- Úprava okolia Mestskej reduty a 
                 priľahlého parku
VI.etapa	- Regenerácia východnej časti námestia – 
                 Letná ulica
VII.etapa- Regenerácia východnej časti námestia – 
                 Zimná ulica
Návrh postupnosti prác bol spracovaný so zámerom, aby realizované úseky čo v najmenšej miere narušili funkčnosť námestia.

g)  SÚČASNÝ STAV REALIZÁCIE:
Cieľom komplexnej regenerácie námestia je vytvorenie optimálneho priestoru pre všetky mestské aktivity. Návrh v súlade s regulačným plánom jednoznačne uvažuje so skľudnením a vymmiestnením tranzitnej dopravy. Odstránením bariérovej zelene parku a dostatočným prepojením Letnej ulice so Zimnou vytvára podmienky pre nadradenosť pešiaka v tomto celomestskom centre. Zo zámerov regenerácie boli uskutočnené: v I.etape – úprava okolia Mestskej radnice a v II.etape – obnova mestslého korza. Táto predstavuje komplexnú rekonštrukciu námestia v dĺžke 380 m s nákladom 20 mil. Sk.
Pri obnove mestského korza bolo zabudovaných 51 nových svetelných zdrojov včítane iluminácie Provinčného domu, vysadených bolo 32 jaseňov, ako náhrada za prestárle, nainštalované boli pitné fontánky a fontána pred Levočskou bránou. Celková vydláždená plocha v tejto etape činí 5.000 m^2.
Samozrejmou súčasťou regenerácie priestorov bola i rekonštrukcia podzemných inžinierskych sietí a zriadenie nových prípojok pre priľahlé objekty.

a) názov: 	Obnova a revitalizácia Štúrovho námestia v Trenčíne
Názov sídla:	Trenčín
Lokalita:	Centrum mesta – mestská pamiatková rezervácia

b) Kľúčové orgány a organizácie, podieľajúce sa na príprave a realizácii akcie :
- 	G+G Projekt – obnova pamiatok, Bratislava – generálny projektant stavby
	Ing.arch. Pavel Gregor, Ing.arch. Jana Gregorová, Ing.arch. Jara Lalková, Ing.arch. Pavel Nahálka, 
	akad. soch. Igor Mosný – autori urbanistického a architektonicko-výtvarného konceptu
	Ing. Pavol Adámek - technické riešenie vodnej hry
-	Mestský úrad Trenčín 
	Ing.arch. Ján Kvasnica – hlavný architekt mesta, koordinátor a investor akcie
	Ing. Jozef Švajdleník – úsek dopravy, inžinierska činnosť, stavebný dozor
-	Vojenské stavby Bratislava – generálny dodávateľ stavby
-	AQUA - interiér - exteriér, Bratislava – dodávateľ technológie vodnej hry – fontány
-	Juraj Šulek, Hrnčiarovce – dodávateľ drobnej architektúry a mobiliáru

c) Chronológia realizácie
1996 - vyzvaná súťaž na ÚPN sídla a Štúdiu urbanistického interiéru MPR - 1. miesto G+G Projekt 
	(v rámci kolektívu firmy AUREX, s.r.o. Bratislava)
1997 - projektová dokumentácia akcie Obnova a povrchové úpravy Štúrovho námestia v MPR Trenčín
1998 – realizácia

d) Charakteristika lokality
Historické jadro mesta Trenčín je od roku 1987 chránené ako Mestská pamiatková rezervácia, keď predmetom ochrany sa stala predovšetkým hmotová a priestorová štruktúra historického jadra s jeho špecifickou zástavbou a Národná kultúrna pamiatka - hradný areál.
Lokalita Štúrovho námestia prešla v minulosti viacerými výraznými prestavbami. Prvotné utváranie urbanizovanej štruktúry v tejto lokalite sa viaže na obdobie 16. storočia, kedy sa pred Dolnou mestskou bránou vyformoval hlavný vstupný barbakán, okolo ktorého sa v neskoršom období začína formovať aj obytná zástavba.
Po strate fortifikačnej funkcie opevnenia sa vstupný barbakán postupne asanoval a jeho severná časť bola použitá na dostavbu obytného bloku. Tým sa plnohodnotne vytvára spojenie medzi vnútorným mestom a barokovým predmestím. Historické a archívne doklady svedčia o tom, že priestor Štúrovho námestia slúžil už v období baroka  pre trhové funkcie. V jeho strede stála studňa, celá vnútorná plocha bola prázdna, dláždená v ranejšom období pravdepodobne valúnmi. Námestie bolo osvetlené jednoduchým acetylénovým stojanovým svietidlom, umiestneným v strede plochy námestia.
Súčasný výraz objektov je historizujúci, s lokálnou dominantou synagógy v rámci bývalého areálu židovskej školy. 

e) Stav lokality pred realizáciou
Priestor námestia slúžil pred jeho obnovou ako platené parkovisko pre cca 60 automobilov, priľahlé priestory -Hviezdoslavova  a Sládkovičova ulica mali charakter pešej zóny. Technický stav spevnených plôch a komunikácií bol zanedbaný.  Existujúca zeleň bola v zlom zdravotnom stave, bez výraznejšej dendrologickej hodnoty.

f) Stav lokality po realizácii
V návrhu riešenia boli na námestí umiestnené nasledovné funkcie:
- relaxačno oddychová (priestor okolo historickej studne a medzi stromoradím)
- exteriérové sedenie pohostinských zariadení (západná a východná strana námestia)
- exteriérové komerčné aktivity (predajné stánky, malý trh) - západný pás námestia
- obmedzené parkovanie 
V rámci pešej zóny rešpektuje navrhované riešenie hlavné komunikačné ťahy mestského významu a navrhuje nové flexibilné plochy s možnosťou využitia pre príležitostné trhy, posedenie, prípadne pre komunikačné účely. V ťažiskových priestoroch sú umiestnené kľudové zóny, koncipované s dôrazom na posedenie pri stromoch, s priehľadom na hrad, prípadne posedením pod stromami.
V ťažisku priestoru, v mieste nálezu pôvodnej historickej studne, bolo umiestnené výtvarné dielo (postava vodníka) s vodnou hrou, ktoré dopĺňa obnovený objekt historickej studne. Cieľom navrhovaného riešenia bolo uplatnenie prvkov aktívnej vody, ktorá by pritiahla na toto miesto deti a stala sa miestom príjemného odpočinku i nevšedného zážitku s vodným „jumpingom„.
Vysoká zeleň /nechápaná iba ako pohľadová clona, zamedzujúca vizuálny kontakt medzi kontrastnými architektonickými objektmi/, je navrhnutá na severnej strane námestia, a skupina zelene na západnej strane námestia, spolu s prvkami lavičiek.
Stojanové svietidlá podporujú priestorové charakteristiky jednotlivých častí riešeného územia /charakter zástavby, nástupy do reprezentačných objektov, zvýraznenie osi priestoru.
Konštrukčno - výtvarné riešenie prvkov osvetlenia je ovplyvnené snahou o vytvorenie  špecifického "trenčianskeho typu" v náznaku evokujúceho pôvodný typ osvetlenia v Trenčíne. Ostatné prvky mestského mobiliáru - sú novodobé, reagujúce na nutnosť jednotného architektonického návrhu celého riešeného územia 
Návrh povrchových úprav riešeného územia bezprostredne súvisí s jeho funkčno-prevádzkovým riešením. Všetky vozovky sú riešené betónovou dlažbou romantiko, s bezbariérovou úpravou. Komunikačné plochy pre peších v mestských priestoroch sú tiež riešené v betónovej dlažbe romantiko.
Na kľudnejších polohách /s vyšším nárokom na architektonicko-výtvarné riešenie/ sú povrchové úpravy navrhované z prírodného kameňa - štiepanej dlažobnej kocky. Flexibilné plochy na západnej strane Štúrovho námestia sú riešené kombináciou pochôdznej /betónovej/ dlažby s menej pochôdznou /štiepanou dlažobnou kockou/.
Špecifickú situáciu predstavuje lokalita bývalého barbakánu, ktorého vyloženie v pôdoryse naznačuje pôvodnú silnú urbanistickú koncovku opevneného mesta a zároveň eliminuje rušivý kontrast novostavby s tradičnou zástavbou. Vnútro barbakánu a objektu vstupnej brány je dláždené prírodnými rezanými kamennými platňami.
Stredný trojuholníkový priestor námestia okolo studne je dláždený rezanými kamennými platňami v kombinácii s čiastočným použitím riečnych valúňov v priamej nadväznosti na studňu, resp. výtoky vody - ako naznačenie pôvodného dláždenia v týchto miestach.